รัฐบาลการไถ่ชาติเซอร์เบีย

รัฐบาลการไถ่ชาติ (; ,  VNS) หรือเป็นที่รู้จักกันว่า รัฐบาลเนดิช หรือ ระบอบเนดิช เป็นชื่ออย่างไม่เป็นทางการของรัฐบาลเซอร์เบียหุ่นเชิดคณะที่สอง ซึ่งก่อตั้งขึ้นภายหลังรัฐบาลกรรมาธิการที่ปกครองเซอร์เบียที่อยู่ในการยึดครองของเยอรมนีก่อนหน้านี้ รัฐบาลได้รับการแต่งตั้งจากผู้บัญชาการทหารเยอรมันที่ประจำอยู่ในเซอร์เบีย และดำรงอยู่ตั้งแต่วันที่ 29 สิงหาคม ค.ศ. 1941 ถึงวันที่ 4 ตุลาคม ค.ศ. 1944 อย่างไรก็ตาม ระบอบเนดิชไม่ได้รับการรับรองสถานะทางกฎหมายระหว่างประเทศและไม่ได้รับการรับรองทางการทูตจากฝ่ายอักษะเช่นเดียวกัน ซึ่งแตกต่างจากรัฐเอกราชโครเอเชีย ซึ่งเป็นรัฐบาลหุ่นเชิดของเยอรมนีในยูโกสลาเวียอีกแห่งหนึ่งอย่างสิ้นเชิงTomasevich (2001), p. 78.

แม้ว่าระบอบเนดิชจะได้รับการยอมรับจากชาวเซิร์บจํานวนมากที่อาศัยอยู่ในดินแดนที่ถูกยึดครอง หรือแม้กระทั่งได้รับการสนับสนุนอย่างแข็งขันจากประชากรเซอร์เบียบางส่วน แต่ก็ไม่เป็นที่นิยมในหมู่ประชากรส่วนใหญ่ที่สนับสนุนฝ่ายสัมพันธมิตร พลพรรคยูโกสลาเวีย และกลุ่มราชาธิปไตยเชทนิกส์ นายกรัฐมนตรีคนเดียวของรัฐบาล คือ นายพล มิลัน เนดิช และในช่วงสัปดาห์แรกของเดือนตุลาคม ค.ศ. 1944 คณะรัฐบาลได้ลี้ภัยจากเบลเกรดไปยังคิทซ์บือเอลผ่านทางบูดาเปสต์ ก่อนที่กองทัพเยอรมันทั้งหมดจะถอนตัวออกจากดินแดนที่ยึดครอง

 หมายเหตุ 

 อ้างอิง 

 บรรณานุกรม 
 หนังสือ 








 Boško N. Kostić, Za istoriju naših dana, Lille, France, 1949

 Olivera Milosavljević, Potisnuta istina - Kolaboracija u Srbiji 1941–1944, Beograd, 2006











 วารสาร 





หมวดหมู่:เซอร์เบียภายใต้การยึดครองของนาซีเยอรมนี
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศยูโกสลาเวีย
หมวดหมู่:รัฐสิ้นสภาพในประเทศเซอร์เบีย
หมวดหมู่:รัฐและดินแดนที่ก่อตั้งในปี พ.ศ. 2484
หมวดหมู่:สิ้นสุดในปี พ.ศ. 2488
หมวดหมู่:รัฐบริวารของนาซีเยอรมนี
หมวดหมู่:ฝ่ายอักษะ